Түркістан облысында мемлекеттік бағдарламаға қатыспаған 122 адамға заңсыз жалақы аударылған
DATE: 18:56, 29 Мамыр 2024 | GMT +5
TITLE: Түркістан облысында мемлекеттік бағдарламаға қатыспаған 122 адамға заңсыз жалақы аударылған
URL: https://kaz.inform.kz/news/turkstan-oblisinda-memlekettk-bagdarlamaga-katispagan-122-adamga-zansiz-zhalaki-audarilgan-0bd613/
META: DATE: 18:56, 29 Мамыр 2024 | GMT +5
TOTAL WORDS: 128
AUTHOR(S):
TEXT: Тексеру нәтижесінде «қоғамдық жұмыс» мемлекеттік бағдарламасына іс жүзінде қатыспаған 122 адамға заңсыз жалақы аударылғаны белгілі болды. Яғни, 31 млн теңгеден астам бюджет қаражаты жымқырылған. Сондай-ақ, «Жастар практикасы» және «Ақылы қоғамдық жұмыс» бағдарламаларының 4 мыңнан астам қатысушысына 2023 жылға міндетті медициналық сақтандыру бойынша 11, 6 млн теңге көлемінде төлем жүргізілмеген. Орталық қызметінде 4 млрд теңгеге қаржылық бұзушылықтар және шарттарда негізсіз талаптар қою арқылы 760 кәсіпкердің құқықтарын шектеу фактілері орын алған. Бұдан бөлек, «қысқа мерзімді оқыту» бағдарламасы шеңберінде оқудан өткен 50 адам іс жүзінде үздіксіз жұмыспен қамтамасыз етілмеген. «Заң бұзушылықтарды болдырмау және азаматтар мен кәсіпкерлердің құқықтарын қорғау мақсатында облыс прокуратурасы облыс әкімдігіне және уәкілетті мемлекеттік органдарға 4 прокурорлық қадағалау актісін енгізіп, жекелеген фактілер бойынша құжаттар процестік шешімдер қабылдау үшін экономикалық тергептексеру департаментіне жолданды», - делінген Түркістан облысы прокуратурасы таратқан ақпаратта
